《答怀阎再彭》
清代·彭桂

记别淮阴掷钓竿，楚天云树竟漫漫。徒劳问答皆《宾戏》，始信文章果《说难》。

肥马尘中孤客贱，严霜梦里故乡寒。自惭未得酬知己，腰下吴钩怕解看。

作者简介：江苏溧阳人，原名椅，字爰琴，又字上馨。诸生。当时名公均视为才士，工诗，足迹远涉幽蓟，所闻所见益助其奇。康熙十八年荐举鸿博，不赴。有《初蓉阁集》、《谷音集》。